tartuNLP/wikipedia-smugri-20251201 huggingface dataset:
Klebeck

Klebeck oli Vestfaalist Mindenist pärit aadlisuguvõsa.
Mylène Jampanoï

Mylène Jampanoï (sündinud 12. juulil 1980) on prantsuse filminäitleja ja fotomodell. Ta on eelkõige tuntud 2006. aasta filmist "Les filles du botaniste" (植物园).
Isiklikku.
Mylène isa on Hiina päritolu. Aastail 2006–2009 oli ta abiellus india näitleja Milind Somaniga.
Mike van der Hoorn

Mike Adrianus Wilhelmus van der Hoorn (sündinud 15. oktoobril 1992 Almeres) on Hollandi jalgpallur, kes mängib keskkaitsjana Saksamaa kõrgliiga klubis Bielefeldi Arminia.
Ta alustas klubikarjääri kodumaal FC Utrechtis, millega liitus 2006. aastal. Klubi põhimeeskonnas debüteeris ta hooajal 2010–11. Hooajal 2012–2013 valiti ta Utrechti aasta mängijaks. 2013. aasta juulis liitus ta Hollandi suurklubi Amsterdami Ajaxiga, kus mängis kolm hooaega.
2016. aasta juulis liitus ta Inglismaa klubiga Swansea City, kellega sõlmis kolmeaastase lepingu. Arvatav üleminekusumma oli kaks miljonit naelsterlingit. Esimese värava Inglismaa kõrgliigas lõi ta 6. novembril 2016 mängus Manchester Unitedi vastu. Swansea Cityga mängis ta Inglismaa kõrgliigas kaks hooaega. Hooajal 2017–18 saadi liigas 18. koht ja langeti esiliigasse.
2020. aasta septembris sõlmis ta kolmeaastase lepingu äsja Saksamaa kõrgliigasse tõusnud Bielefeldi Arminiaga.
Kalju Potsepp

Kalju Potsepp (sündinud 5. mail 1944 Pärnus) on eesti sõudja.
Lõpetas 1962 Pärnu 4. Keskkooli. Aastast 1991 eraettevõtja.
Sõudetreeninguid alustas 1959 Juhan Mitti ja Mihkel Leppiku juhendamisel. 
Harrastanud ka võrkpalli, tulnud Pärnu meistriks.
189 cm, 86 kg.
Igor Prosvirnin

Igor Prosvirnin (sündinud 13. veebruaril 1957 Berliinis) on Eesti sõudetreener, Valeri Prosvirnini isa. 182 cm, 82 kg. 
Lõpetas 1974 Rostovis Doni ääres 56. keskkooli ja 1979 Rostovi Masinaehituse Instituudi. Töötanud 2008–10 OÜ-s Intermetalsteel tehnikadirektorina.
Harrastas sõudmist 1973–83. 
Aastast 1997 tegutsenud vabatahtliku treenerina Tallinna Sõudeklubis.
James Forrester

James William Forrester on Ameerika Ühendriikide filosoof .
Ta on Wyomingis asuvas Wyomingi Ülikooli emeriitprofessor. 
Forrester on tuntud kui õrna mõrva paradoksi esitaja. Ta tegi seda 1984. aastal ajakirjas The Journal of Philosophy avaldatud artiklis "Gentle Murder, or the Adverbial Samaritan" ('Õrn mõrv või adverbiaalne samariitlane').
James McClean

James Joseph McClean (sündinud 22. aprillil 1989 Derrys, Põhja-Iirimaal) on Iirimaa jalgpallur, kes mängib äärepoolkaitsjana Inglismaa esiliiga klubis Wigan Athletic ja Iirimaa jalgpallikoondises.
Ta alustas klubikarjääri 2007. aastal Põhja-Iirimaa klubis Institute F.C.. Seejärel liitus ta 2008. aastal Iirimaa kõrgliigasse kuuluva Derry Cityga, kus mängis neli hooaega.
2011. aasta augustis liitus ta Inglismaa kõrgliiga klubiga Sunderland, kellega sõlmis kolmeaastase lepingu. 2013. aastal suundus ta Inglismaa esiliiga klubisse Wigan Athletic. 2015. aastal valiti ta Wigan Athleticu aasta mängijaks. 2015. aastal naasis McClean Inglismaa kõrgliigasse, liitudes kolmeks aastaks West Bromwich Albioniga.
2018. aasta juulis sõlmis ta nelja-aastase lepingu Inglismaa esiliiga klubiga Stoke City. 2020. aastal valiti McClean Stoke City aasta mängijaks. 2021. aasta augustis naasis ta Wigan Athleticusse.
McClean kuulus mitmel korral Põhja-Iirimaa kuni 19-aastaste koondisse, kuid otsustas koondises esindama hakata esindama Iirimaad. Debüüdi Iirimaa jalgpallikoondises tegi ta 29. veebruaril 2012 sõprusmängus Tšehhi vastu. Koondisekarjääri esimese värava lõi ta 10. juunui 2014 sõprusmängus Portugali vastu. Ta kuulus Iirimaa koondisse 2012. ja 2016. aasta Euroopa meistrivõistlustel.
Andreas Cellarius

Andreas Cellarius (1596 Worms – 1665 Hoorn, Holland) oli saksa päritolu Hollandi kosmograaf ja koolijuht.
Ta õppis Heidelbergi ülikoolis. Hiljem töötas Hoornis Ladina kooli rektorina. 
1660. aastal avaldas Amsterdami kirjastaja Johannes Janssonius Cellariuse koostatud täheatlase Harmonia Macrocosmica ('Makrokosmose harmoonia').
Bruno Martins Indi

Rolando Maximiliano Martins Indi (sündinud 8. veebruaril 1992 Barreiros) on Portugalis sündinud Hollandi jalgpallur, kes mängib kaitsjana Hollandi kõrgliiga klubis AZ Alkmaar.
Ta alustas klubikarjääri Feyenoordis, mille noorteakadeemiaga liitus ta 2005. aastal. Hollandi kõrgliigas tegi ta Feyenoordi põhimeeskonnas debüüdi hooajal 2010–11.
2014. aasta juulis liitus ta 7,7 miljoni euro eest Portugali kõrgliiga klubiga Porto, kus mängis kaks hooaega.
2016. aasta augustis suundus ta laenule Inglismaale, liitudes toona Premier League'i kuulunud Stoke Cityga. 2017. aasta augustis sõlmis ta Stoke Cityga püsiva lepingu.
2020. aasta oktoobris läks ta Stoke Cityst laenule AZ Alkmaari, kellega sõlmis 2021. aasta juulis püsiva lepingu.
Debüüdi Hollandi jalgpallikoondises tegi Indi 15. augustil 2012 mängus Belgia vastu. Koondisekarjääri esimese värava lõi ta 11. septembril 2012 MM-i valikmängus Ungari vastu. 2014. aasta maailmameistrivõistlustel võitis ta Hollandi koondisega pronksmedali.
Kasahhi stepp

Kasahhi stepp (kasahhi keeles Қазақ даласы; ka Ұлы дала 'Suur stepp'), mida tuntakse ka nimega Suur Dala, on Kasahstani põhjaosas ja sellega piirnevates Venemaa osades laiuv ökoregioon. See tohutu avatud rohtla kuulub palearktise parasvöötme rohtlate, savannide ja põõsastike bioomi. Kasahhi stepp laiub sellest lääne pool asuvast Ponto-Kaspia stepist kuni idas asuva Emini oru stepini, moodustades ühtlasi osa Euraasia stepist. Enne 19. sajandi keskpaika kutsuti seda kasahhide kohta ekslikult kasutusel olnud nime järgi Kirgiisi stepiks.
Iseloomustus.
Stepp ulatub Kaspia madalikust enam kui 2200 kilomeetrit itta ja Araali merest põhja suunas kuni Altai mäestikuni. Tegemist on maailma suurima stepipiirkonnaga, mille pindalaks hinnatakse 804 450 ruutkilomeetrit. Kasahhi stepp asub Euroopa ja Aasia ajaloolisest eraldusjoonest Uurali mäestikust lõunas. Suurt osa stepist peetakse poolkõrbeks, kuid lõuna pool läheb poolkõrb järk-järgult üle kõrbeks. Kui stepi edelaosas asub Turaani madalik, siis stepi ida- ja põhjapoolsemad osad on kõrgemad (üksikute eranditega).
Läänest ja loodest külgneb stepp Ponto-Kaspia stepiga. Stepist põhja ja kirdesse jääb Kasahhi metsastepp. See vahelduvate männimetsade ja rohumaadega ökoregioon moodustab Kasahhi stepi ja Siberi metsade vahelise üleminekutsooni.
Kliima.
Piirkonna kliima on poolkõrbeline ja mandriline ning enamik piirkonnast kuulub Köppeni kliimaklassifikatsiooni järgi poolkõrbelise külma kliima (Bsk) alla. Sademete hulk jääb keskmisel aastal vahemikku 200–400 mm, kusjuures stepi põhjapoolsematel aladel sajab rohkem kui lõunapoolsematel aladel. Juuli keskmised temperatuurid jäävad vahemikku 20–26 kraadi ja jaanuari keskmised temperatuurid vahemikku –12 kuni –18 kraadi. Aeg-ajalt esineb tasandikel väga suuri tuuli.
Taimestik.
Väheste sademete tõttu kasvab stepis vähe puid ja stepp koosneb peamiselt rohumaast ning suurtest liivastest piirkondadest. Tüüpiline taimestik hõlmab stepirohtu, puju ja aruheina.
Loomastik.
Kasahstani steppides elavad muuhulgas järgmised loomad: saiga, siberi metskits, hunt, rebane, mäger, mongoolia liivahiir ja stepikilpkonn.
Inimasustus.
Kasahhi stepi läänepoolne osa on väga hõredalt asustatud ja ruutkilomeetril elab 2–3 inimest. Üle tasandikke ida poole liikudes tõuseb asustustihedus 4–7 inimeseni ruutkilomeetri kohta. Valdava osa piirkonna elanikest moodustavad kasahhid.
Venemaa rendib Kasahstanilt stepi lõunaosas asuvat umbes 7360 ruutkilomeetri suurust ala, millel asub maailma vanim kosmodroom – Baikonuri kosmodroom.
Popkultuuris.
Kasahhi stepis on filmitud mängufilm "Tulpan", mille Kasahstan esitas kandideerima 2010. aasta parima võõrkeelse filmi Oscarile.
Raimo Pull

Raimo Pull (sündinud 2. detsembril 1985 Pärnus) on eesti sõudja. 182 cm, 80 kg. 
Lõpetas 2005 Pärnu Ülejõe Gümnaasiumi ja 2010 Tartu Ülikooli kehakultuuriteaduskonna. Aastast 2017 Windsurf OÜ juhatuse liige.
Sõudma hakkas 2002 Mihkel Leppiku juhendamisel.
Tegutsenud aastast 2007 kohtunikuna, aasta sõudekohtunik 2008 ja 2012. Tegutsenud aastast 2009 Viljandi Sõudeklubis treenerina, kuulunud alates 2012 klubi juhatusse.
Kalle Põder

Kalle Põder (sündinud 2. oktoobril 1949 Kanepis) on eesti sõudja ja poksija ning spordiarst.
Ta lõpetas 1968. aastal Tartu 8. Keskkooli ja 1976. aastal Tartu Riikliku Ülikooli spordimeditsiini erialal.
Aastatel 1979–2007 oli ta spordiarst korvpalliklubide Asto, BC Tallinn, A. Le Coq ja Nybit juures. 
1980. aastast on ta töötanud Põhja-Eesti Regionaalhaiglas radioloogina ja üksuse juhina.
Oli aastatel 1995–2015 Eesti korvpallikoondise arst.
Sportlasena.
Sportima hakkas 1961. aastal Agu Tani vettehüppetreeningutel, 1965–1969 harrastas Vello Kade käe all poksi ja 1965–1968 Jüri Kuruli rühmas sõudmist. 
Sai neljapaadil roolijana 1966. aastal NSV Liidu noortemeistrivõistlustel ja 1967. aastal NSV Liidu meistrivõistlustel pronksi. Sai 1966. aastal NSV Liidu karikavõistlustel kaheksapaadil hõbemedali.
Tuli 1967. aastal roolijaga neljapaadil ja 1969. aastal poksi kärbeskaalus (kuni 51 kg) Eesti NSV meistriks.
Rein Põlluste

Rein Põlluste (sündinud 8. detsembril 1946 Pärnus) on eesti sõudja.
Ta lõpetas aastal 1965 Pärnu 2. Keskkooli, õppis 1965–1967 Tallinna Polütehnilise Instituudi peenmehaanikateaduskonnas. Töötanud 1972–1991 Pärnu KEK-is töödejuhatajana, hiljem olnud OÜ Waldhof ehitusdirektor ja juhatuse liige.
Alustas sõudetreeninguid 1960 Evi Lepiku, Juhan Mitti ja Mihkel Leppiku juhendamisel. 
Isiklikku.
Abikaasa Lea Põlluste (varem Lea Tartu) (sündinud 1947) on võitnud kaheksapaadil 1967 NSV Liidu noortemeistrivõistlustel ja 1968 juunioride meistrivõistlustel pronksi ning tulnud 1966–68 Eesti meistriks.
Poeg Paal P. (sündinud 1970) on sõudmises Eesti noortemeister (1986).
Tütar Piia P. (sündinud 1971) on sõudmises 2-kordne Eesti meister (1987).
Arvi Raja

Arvi Raja (10. august 1955 Sindi – 18. detsember 2021) oli eesti sõudja, Allar Raja isa. 188 cm, 90 kg.
Ta lõpetas aastal 1973 Sindi keskkooli. Aastast 2009 eraettevõtja (FIE).
Harrastas esialgu jalgrattasõitu ja tuli jalgrattakrossis Pärnu meistriks, sõudmisega hakkas tegelema 1971 Matti Killingu juhendamisel. 
Isiklikku.
Poeg Aigar Raja (sündinud 1979) on tulnud sõudmises 1996–1997 3 korral Eesti noortemeistriks. Teine poeg Allar Raja on sõudmises neljakordne Euroopa meister.
Jaan Ratassepp

Jaan Ratassepp (sündinud 2. veebruaril 1951 Laevas Tartu rajoonis) on eesti sõudja.
Lõpetas 1970 Tallinna Spordiinternaatkooli ja õppis 1970–1976 kaubanduslikku raamatupidamist Tartu Riiklikus Ülikoolis.
Aastast 1993 OÜ Võluvits juhatuse esimees.
Tallinna Spordiinternaatkoolis treenis võrkpallurite (Raimund Pundi) ja keskmaajooksjate (Peeter Varraku) rühmas. 
Tartus pühendus sõudmisele, treenerid olid Inge Pind ja Jüri Kurul. 
194 cm, 95 kg.
Saavutused.
 Eesti parima võistkonna liige 1973.
Diraci deltafunktsioon

Diraci deltafunktsioon (δ funktsioon) on matemaatikas füüsiku Paul Diraci poolt kasutusele võetud üldistatud funktsioon või jaotus. Antud funktsiooni kasutatakse punktmassi või punktlaengu tiheduse modelleerimiseks reaalmuutuja funktsioonina, mis võrdub nulliga iga nullist erineva argumendi korral ja mille integraal üle kõikide reaalarvude on võrdne ühega.
Definitsioon.
Diraci deltafunktsiooni võrdub nulliga iga nullist erineva argumendi korral ja nulliga võrdse argumendi korral on funktsiooni väärtus võrdne lõpmatusega,
 formula_1
ja teisalt on antud funktsiooni integraal üle reaalarvude võrdne ühega
 formula_2
Jüri Reimann

Jüri Reimann (30. juuli 1940 Pärnu – 2. juuni 1987 Pärnu) oli eesti sõudja.
Õppis Pärnu õhtukoolis. Töötas 1962–1987 tööstuskombinaadis Säde kellassepana.
Sõudma hakkas 1957 Erich Seileri, Jüri Kuruli ja Mihkel Leppiku juhendamisel. 
180 cm, 85 kg. 
Isiklikku.
Tütar Reet Reimann (sündinud 1972) on tulnud 1988 paarisaerulisel neljapaadil ning 1988–1989 kaheksapaadil Eesti meistriks.
Kristiana Rode-Gulova

Kristiāna Rode-Gulova, (aastani 2001 "Kristiāna Rode"; 30. juuli 1980 Ogre), on läti päritolu Eesti sõudja.
179 cm, 74 kg. 
Ta lõpetas aastal 1999 Lätis Murjāņi spordigümnaasiumi ("Murjāņu sporta ģimnāzija"). Töötanud Läti firmas SIA Tilbe Agro sekretäri ja laojuhatajana.
Sõudmistreeninguid alustas 1996 Sandra Bremze ja Gunta Rotšteina juhendamisel. 
Isiklikku.
Tema abikaasa on Leonid Gulov.
Marju Hein

Marju Hein (aastani 1987 Marju Saks; sündinud 5. jaanuaril 1962 Tartus) on eesti sõudja ja arst.
Lõpetas 1979 Tartu 2. Keskkooli ja 1986 raviarstina Tartu Riikliku Ülikooli arstiteaduskonna. Töötanud 1986–1999 TRÜ sisekliinikus vanemlaborandi, assistendi ja arstina, aastast 2000 Tartu Ülikooli Kliinikumi hematoloogia-onkoloogia kliinikus vanemarsti-õppejõuna.
Hakkas sportima 1969 Maiu Jagomäe ujumistreeningutel, 1978 alustas Kalevi Tartu Spordiklubis sõudetreeninguid, juhendajad Inge Pind ja Jüri Kurul. 
Isiklikku.
Tema abikaasa on sõudja Urmas Hein.
Erich Seiler

Erich Wilhelm Seiler (30. aprill 1922 Pärnu – 14. veebruar 1986 Pärnu) oli Eesti sõudetreener ja sporditegelane.
Õppis 1937–1941 Tallinna Tehnikaülikoolis maaparandust.
Võttis Punaarmeesse mobiliseerituna osa II maailmasõjast.
Sõudmine.
Sõudmistreeninguid alustas 1935 Pärnu sõudeklubis (Pernauer Ruder-Club).
Kohtunikuna.
Seiler tegutses ka kohtunikuna (1956 ülel kat, 1963 rhv kat), 1971–75 oli Sõudespordiföd-i kohtunikekogu esimees. 
Oli 1951–75 ja 1979–83 Sõudeföderatsiooni presiidiumi liige, 1956–59 esimees ja 1959–71 aseesimees. 
 Kalevi auliige (1965). 
B: Eesti sõudespordi ajalugu. [Koostanud H-H. Artma] Tln, 2001, lk 356–363.
Ulvi Lutoškin

Ulvi Lutoškin (aastani 1984 Ulvi Siig; sündinud 20. mail 1964 Pärnus), on Eesti sõudja ja sõudetreener, Roman Lutoškini abikaasa. 178 cm, 68 kg. 
Lõpetas 1982 Pärnu 6. Keskkooli ja 1988 sõudmise erialal Tartu Riikliku Ülikooli kehakultuuriteaduskonna. Aastast 1984 Pärnu Kuninga Tänava Põhikooli kehalise kasvatuse õpetaja. Alates 2004 Pärnu Koolispordiliidu juhatuse liige.
Sõudmine.
Sõudmist hakkas harrastama 1979 Ester Lebedeva ja Mihkel Leppiku juhendamisel. 
Treenerina.
Tegutsenud aastast 2000 sõudetreenerina (6. kutsetase, 2006), aastast 2009 on Eesti naiste koondise treener. 
Õpilasi: Kaisa Pajusalu, Helen Tinkus.
Sõudeliidu parim noortetreener 2004 ja 2006–2007 ning juunioride treener 2009–2010.
Peeter Sonntak

Peeter Sonntak (sündinud 7. juunil 1946 Pärnus) on Eesti sõudja ja sõudetreener. 
Lõpetas 1970. aastal Pärnu kaugõppekeskkooli.
Töötanud AS-is Renet ehitajana.
Sõudmine.
Sportima hakkas 1958. aastal Mihkel Leppiku juhendamisel. 190 cm, 90 kg.
Olnud 1978–87 Pärnu Dünamos treener. 
Isiklikku.
Ta on Rein Sonntaki vend, Maie Sonntaki (sünninimega Jäärats) abikaasa, Silver Sonntaki isa.
Scott Schwab

Scott Joseph Schwab (sündinud 9. juulil 1972 Great Bendis Kansases) on Ameerika Ühendriikide poliitik, Vabariiklaste partei liige, kes töötab Kansase osariigi sekretärina. Ta astus ametisse 14. jaanuaril 2019.
Katehhu

Katehhu (rõhk teisel silbil; malai keelest "kachu" ladina "catechu" kaudu), ka kašuu (prantsuskeelse "cachou" kaudu) on katehhu-akaatsiast ehk beetliakaatsiast ("Acacia catechu") saadav ekstrakt, mida kasutatakse värv- ja parkainena ning ravimina.
Saamine.
Katehhut toodetakse Lõuna- ja Kagu-Aasias kasvava katehhu-akaatsia lülipuidust. Puitu keedetakse vees ja saadav puder aurutatakse kuivaks, nii et saadakse pruun pulber.
Omadused ja kasutamine.
Parkainena.
Katehhu sisaldab rikkalikult parkainet tanniini. Inglise keemik Humphry Davy avaldas 1802. aastal uurimistöö parkimise kohta, milles tõestas, et katehhu on sama efektiivne, ent märgatavalt odavam traditsioonilisest tammekoorepulbriga parkimisest. Peale nahaparkimise on katehhuga parkimist kasutatud kalavõrkude vastupidavamaks muutmiseks nii Inglismaal (traditsiooniline nimetus "cutch") kui Eestis.
Kootava komponendina kuulub katehhu närimistubaka koostisse.
Värvainena.
Rangelt võttes pole katehhu värvaine, ent seda kasutatakse tekstiilide jm pruuniks ja mustaks värvimisel. Tavaline on pruun värvitoon, must värv saadakse rauaühenditega peitsides. Värvainet "katehha" on Venemaal kasutatud siid- ja puuvillkangaste värvimiseks 19. sajandil ja 20. sajandi alguses.
Toidulisandina.
Katehhu on oluline komponent Lõuna-Aasia traditsioonilistes vürtsisegudes "pan masala" ja "guthka". Seda lisatakse ka mõningatele suuvärskendajatele ja lagritsapastillidele (näiteks prantsuse pastillid "Cachou").
Blavod Drinks Ltd. turustab viinasorti Blavod Original Black Vodka, mis on värvitud katehhuga mustaks.
Ravimina.
Pikk ajalugu on katehhul olnud ajurveeda meditsiinis. Tähtsaim raviomadus on ta tugev põletikuvastane toime. Tänapäeval kasutatakse katehhut seespidiselt seedeprobleemide korral, samuti suuloputamiseks hammaste ja suuõõne põletike korral. Välispidiselt kasutatakse seda hemorroidide ja nahaprobleemide raviks.
Muud.
Katehhu järgi (kuna esmakordselt eraldati katehhust) on nimetatud järgmised keemilised ühendid:
Silver Sonntak

Silver Sonntak (sündinud 11. novembril 1976 Pärnus) on Eesti sõudja, Peeter Sonntaki ja Maie S-i (*Jäärats) poeg, Rein S-i vennapoeg.
Lõpetas 1995 Pärnu 1. keskkooli ja 2000 autoerialal Tallinna Kõrgema Tehnikakooli. 
Alustas 1986 Toivo Kiiratsi õpilasena jalgrattaspordiga.
Sõudmine.
200 cm, 94 kg. 
Sõudmist harrastas aastast 1991 Mihkel Leppiku ja Tatjana Jaansoni juhendamisel. 
 Oli 2004 Ateena OM-il varuvõistleja. 
 Sõudeliidu parim meessõudja 2002.
Arvo Strikholm

Arvo Strikholm (sündinud 28. mail 1949 Pärnus) on Eesti sõudja.
Lõpetas 1967 Pärnu 4. keskkooli. Töötanud 1990–2008 puusepana AS-is Renet.
Sõudetreeninguid alustas 1965 Juhan Mitti õpilasena Pärnu Dünamos, Sõjalaevastiku KSK-s juhendasid teda Mihkel Leppik ja Oleg Ivanov.
185 cm, 90 kg. 
Isiklikku.
Abikaasa Eha Strikholm, sünd B a n d a l o v s k a (22. II 1951 – 8. XII 2008) tuli kaheksapaadil 1968 ja 1969 NL-i noortemeistriks ning 1970 Eesti meistriks.
Poeg Peeter Strikholm (1. XI 1976) on tulnud 1995 Eesti meistriks kaheksapaadil.
Tütar Birgit Strikholm (1. VII 1973) on 4-kordne Eesti meister: 1988 paarisaerulisel neljapaadil ja 1988–90 kaheksapaadil.
Arvo Strikholm on Jaanus Strickholmi onu.
Jaanus Strickholm

Jaanus Strikholm (sündinud 5. juulil 1971 Pärnus) on eesti sõudja, Arvo Strikholmi vennapoeg. 
Lõpetas 1989 Pärnu 4. keskkooli. Aastast 2002 ettevõtja.
Hakkas sõudma 1986 Mati Villsaare juhendamisel.185 cm, 94 kg.
Andrei Šilin

Andrei Šilin (sündinud 28. augustil 1978 Narvas) on Eesti sõudja.
Õppis Narva 9. keskkoolis. Seejärel lõpetas 1996. aastal rätsepana Narva kutsekooli ja 2000. aastal Sillamäe Majanduse ja Juhtimise Instituudi. 
Töötanud 2008–2011 Narva Paemurru Spordikooli majandusdirektorina ja alates 2011. aastast Narva Spordikeskuse direktori kohusetäitjana. 
Aastast 2012 Sõudeliidu juhatuse liige.
Sõudmine.
Alustas sõudetreeninguid 1989 Narva Energia Spordikoolis Sergei Lvovi õpilasena, aastast 1996 treenis Sergei Gluško juhendamisel. 
196 cm, 86 kg.
Katre Zoova

Katre Pind (sündinud 7. novembril 1967 Tartus) on Eesti sõudja ja spordipedagoog.
Lõpetas 1986. aastal Tartu 5. keskkooli ja 2005. aastal Tartu Ülikooli kehakultuuriteaduskonna liikumis- ja sporditeaduste erialal. 2006. aastal täiendas end õpetajakoolitusel.
Sport.
Tegelnud 1978–1981 Heiti Annuse käe all kergejõustikuga ning 1981–84 Inge Pindi ja 1984–86 Jüri Kuruli juhendamisel sõudmisega. 
174 cm. 
Osalenud veteranide sõudmises ja võitnud kaks korda (aastatel 2007–2008) maailma sõudeveteranide regati. 
Töö.
Tegutsenud 1986–1993 Tartu Kalevi LNSK-s sõudetreenerina. Edukaim õpilane Kristiina Veltbach. 
Töötanud 1996. aastast Kambja põhikooli kehalise kasvatuse õpetajana. Korraldanud 2007, 2010 ja 2013 kooliolümpiamänge ning juhendanud võistlussarjas "Tähelepanu, start!" 2009 ja 2010 teise koha saanud kooli võistkonda. 
Isiklikku.
Ta on Peeter Zoova tütar ja Toivo Zoova vennatütar.
Ema Anne-Liis Zoova, sünd Pruks (10. III 1947), sõudja, tuli roolijaga neljapaadil 1963 NSV Liidu noortemeistriks ja võitis noorte meistrivõistlustel 1967 hõbemedali.
Õde Kai Zoova (25. XII 1969), sõudja, tulnud 1985–86 3 korral Eesti meistriks.
Abikaasa Lauri Pind (14. VI 1967), Inge ja Aado Pinna poeg, sõudja, 2009 Eesti meister roolijata kahepaadil sõudesprindis. Osalenud 1999. aastast maailma sõudeveteranide regatil ja saanud seal 10 võitu. Poeg Rasmus Pind (17. III 1992), murdmaasuusataja, võitnud 2008–2012 Eesti noorte meistrivõistlustel medaleid.
Poeg Sander Pind (18. X 1988), jalgrattur, saanud trekisõidus 2004 Eesti noorte meistrivõistlustel pronksmedali.
Bule-Bule

Antônio Ribeiro da Conceição (kirjanikunimega Bule-Bule; sündinud 22. oktoobril 1947) on Brasiilia proosakirjanik ja luuletaja.
Peeter Zoova

Peeter Zoova (sündinud 9. augustil 1943 Tartus) on Eesti sõudja, Toivo Zoova vend, Katre Zoova isa. 179 cm, 82 kg. 
Õppinud Tartu 2. keskkoolis. Olnud 1967–90 Tartu EPT-s ja Võnnu sovhoosis maaparandustööline, aastast 1990 Võnnu vallas Hammaste külas talupidaja.
Sõudmine.
Hakkas sportima 1957 Elmo Simsoni tõstetreeningutel, võitis Eesti noorte meistrivõistlustel medaleid. Sõudmistreeninguid alustas 1960 Jüri Kuruli juhendamisel. 
Isiklikku.
Tema õde on Pille Zoova, a-st 1972 Laas (15. VII 1953), kes võitis 1968 Nõukogude Liidu noortemeistrivõistlustel roolijaga neljapaadil pronksmedali.
Toivo Zoova

Toivo Zoova (sündinud 17. oktoobril 1948 Tartus) on eesti sõudja.
Lõpetas 1968 Tartu 5. keskkooli ja 1982 Tartu Riikliku Ülikooli kehakultuuriteaduskonna. 
Töötanud 1982–1994 Kalevis ja hiljem ka Tallinna Sõudeklubis treenerina. 
Avaldanud kirjutisi ajakirjas Eesti Sõudja. Olnud OÜ Glasmir müügiagent.
Sport.
Hakkas sportima Voldemar Hünersoni ujumistreeninguil, aastast 1960 harrastas Ülo Palgi suunamisel võrkpalli ja alates 1963 Gennadi Kinko juhendamisel sõudmist. 
Saavutused.
T: Eesti sõudespordi ajalugu (2001, autoreid).
Isiklikku.
Ta on Peeter Zoova vend ja Katre Zoova onu. 184 cm, 86 kg. 
Abikaasa Malle Z., a-ni 1975 T i r u (14. I 1950), tuli 1972 sõudmises kaheksapaadil Eesti meistriks.
Eduard Ždanovitš

Eduard Ždanovitš (3. detsember 1945 Pihkva – 15. aprill 2013 Tallinn) oli Eesti sõudja, sõudetreener ja sporditegelane. 
Lõpetas 1967 Tartu õhtukooli ja õppis 1972–1977 Moskva tehnoloogiainstituudis majandust. Oli aastast 1998 OÜ Kummispets juhatuse liige.
Sõudmine.
Hakkas sportima 1963 TRÜ sõudebaasis Vassil Laagi ja Erich Seileri juhendamisel. 186 cm, 100 kg.
Treenerina.
Töötas Nõukogude armee sõudetreenerina ja Eesti Dünamos vanemtreenerina. 
Õpilasi: Merle Morrisson, Malle Enno. 
1979–89 Sõudespordiföd-i presiidiumi liige.
Tairo Talvis

Tairo Talvis sündinud 15.09 1976 Väike-Maarjas, on Eesti sõudja. 192 cm, 86 kg. 
Lõpetas 1994 Väike-Maarja keskkooli, 1999 agronoomina EPMÜ ja 2008 TÜ KKT. 
Sportima hakkas 1987 Väike-Maarjas Tiit Transtoki korvpalli- ja kergejõustikutreeningutel. 
Aastast 1994 treenis Tartus sõudmist Urmas Heina juhendamisel. 
Töötanud aastast 2001 Miina Härma gümnaasiumi kehalise kasvatuse õpetajana. 
 Olnud 2005–18 Eesti Kehalise Kasvatuse Liidu ja 2011–17 Võnnu Spordiklubi juhatuse liige.
Priit Tamm

Priit Tamm (sündinud 13. veebruaril 1973 Tartus) on Eesti sõudja.
Lõpetas 1991 Tartu 1. keskkooli, 1995 autotehnikuna Tallinna Kõrgema Tehnikakooli ja 1999 veemajanduse erialal EPMÜ. 
Aastast 2003 OÜ Eesti Veeprojekt juhatuse liige. 
Alustas sõudetreeninguid 1987, tema treenerid on olnud Urmas Hein, Hanno Tünder ja Mihkel Klementsov. 
Tulnud 5 korral Eesti meistriks:
Jevgenia Rõndina

Jevgenia Rõndina (sündinud 20. mail 1989 Narvas) on Eesti sõudja. 
Ta on lõpetanud 2008. aastal Narva Paju kooli ja õppinud Tartu Ülikooli kehakultuuriteaduskonnas. 
Sõudmist hakkas treenima Narvas Valeri Osmokesku juhendamisel.
Margus Tammekivi

Margus Tammekivi (sündinud 23. jaanuaril 1956 Kõpus Viljandi rajoonis), on eesti jurist, poliitik ja sporditegelane. 
Ta on lõpetanud 1974. aastal Nuia Keskkooli ja 1979. aastal Tartu Riikliku Ülikooli õigusteaduskonna. Hakkas harrastama Nuias Peeter Lapi innustusel kergejõustikku ja Ahto Jänese juhendamisel modellismi, tuli 1971. aastal raketimudelispordis Eesti koolinoorte meistriks. 
Olnud aastatel 1990–1994 ESK juhatuse liige, 1991–2005 Pärnu Sõudeklubi president. Kuulunud Sõudeliidu juhatusse. 
Töötanud Pärnus uurija, prokuröri ja advokaadina. Olnud aastatel 1989–1993 ja 2002–2005 Pärnu linnavolikogu esimees ning 2000–2002 ja 2005–2007 abilinnapea, 2007. aastal XI Riigikogu asendusliige. 2007–2010 Pärnu Koolide SA juhatuse esimees ja 1997–2018 OÜ Margus Tammekivi Õigusteenus juhatuse esimees.
Evald Tasane

Evald Tasane (22. jaanuar 1930 Abja-Paluoja – 19. mai 2012 Pärnu) oli Eesti sõudja. 
Tasane lõpetas 1949 Pärnu Turbatehnikumi ja 1967 mööblitööstuse tehnoloogina Võru Tööstustehnikumi. Sportima hakkas ta 1946. aastal Pärnu Arve- ja Plaanindustehnikumis ja spordikoolis. 
Töötas 1954–59 spordiühingus Kalev instruktori ja sõudetreenerina, 1959–95 kombinaadis Vikero peatehnoloogina.
Sport.
1948 tuli 3000 m jooksus Eesti noortemeistriks. Sõudma hakkas 1955 Jüri Kuruli juhendamisel. 
Tuli sõudmises 7 korral Eesti meistriks: 
Sai Eesti mv-tel 1962 Pärnu meeskonnas käsipallis hõbeda ning Tallinna Ohvitseride Maja meeskonnas korvpallis 1952 hõbeda ja 1953 pronksi. 
Isiklikku.
Evald Tasase poeg on sõudja Priit Tasane. Evald Tasane oli 190 cm pikk.
Priit Tasane

Priit Tasane (sündinud 16. novembril 1964 Pärnus) on eesti sõudja.
Lõpetas 1983 Pärnu 1. Keskkooli ja 1994 Tartu Ülikooli kehakultuuriteaduskonna.
Hakkas sportima koolis Hubert Näki õpilasena ning treenis sõudmist Pärnu Dünamos Tiit Helmja, Mihkel Leppiku, Matti Killingu ja Peeter Sonntaki juhendamisel. 
183 cm, 86 kg. 
Ta kuulus aastatel 1990–1997 Sõudeliidu revisjonikomisjoni. 
Tegutsenud sõudetreenerina. Ta on 2001. aastast Harku Sõudebaasi juht ja 2000. aastast OÜ Trade Port juhatuse liige.
Isiklikku.
Priit Tasase isa oli sõudja Evald Tasane.
Priit Teniste

Priit Teniste (sündinud 5. septembril 1971 Tartus) on füsioterapeut ja endine Eesti korvpallitreener.
Lõpetanud 1989. aastal Tartu 8. keskkooli ja 1993. aastal füsioterapeudina Tartu Ülikooli kehakultuuriteaduskonna. 
Aastatel 1978–1989 mänginud korvpalli Harri Russaku ning 1989–1993 Arne Laose ja Jüri Neissaare juhendamisel. 
Olnud 1993–1995 Tartu Gaasi korvpallimeeskonna füsioterapeut, 1995–1997 Tallinna Kalevi meeskonna ja Eesti meeste korvpallikoondise füsioterapeut, 1997–2005 Nybiti meeskonna treener-füsioterapeut (võitnud Eesti meistrivõistlustel 2 hõbe- ja 3 pronksmedalit) ning 2005–2006 Rapla meeskonna peatreener. 
Aastatel 2006–2008 oli Eesti sõudekoondise füsioterapeut, sh 2008. aastal Pekingi olümpiamängudel. Olnud Fed Cupi meistrivõistlustel Eesti tennisenaiskonna füsioterapeut. 2023 aastal Briti vehklemiskoondise füsioterapeudina U-17/U20 Euroopa meistrivõistlustel Tallinnas ning rahvusvahelistel Saarte Mängudel Guernsey saarel.
Aastast 2006 PT Trigeenika OÜ juhatuse liige.
Isiklikku.
Priit Teniste on abielus, poja ja tütre isa.
Välislingid.
__INDEKSIGA__
Sebukeelne Vikipeedia

Sebukeelne Vikipeedia (sebu keeles "Wikipedya sa Sinugboanon") on Vikipeedia sebukeelne versioon, mis loodi 2005. aastal (sebu keel on üks keeltest, mida räägitakse Filipiinidel).
Seisuga 13. aprill 2019 oli seal enam kui 5,3 miljonit artiklit, kuid keeleversiooni arengutaset iseloomustav parameeter "sügavus" on ülimalt madal: 1,5 (näiteks eestikeelses versioonis oli see 21 ja ingliskeelses koguni 1078).
Praktiliselt kõik selle keeleversiooni artiklid on veebirobotite ehk bottide loodud. Neist arvutiprogrammidest on olnud kõige aktiivsem Lsjbot, mille arvel oli 2020. aasta seisuga 99,12% kõigist artiklitest.
Praegu on seal artiklit, millega see on artiklite arvult . keeleversioon, ja lehekülge. Seal on registreeritud kasutajat (kellest aktiivseid on ) ja administraatorit.
Tagasihoidlik kaastööliste arv kombineerituna suure sisulehekülgede hulgaga on raskendanud selle keeleversiooni arendamist ja sisu kontrollimist. 2018. aastal arutati ka võimalust see keeleversioon sulgeda.
Lsjbot

Lsjbot on rootsi vikipedisti Sverker Johanssoni 2012. aastal loodud bot, mille abil tehti aastatel 2012–2017 Vikipeedia rootsi-, sebu- ja varaikeelses versioonis rohkem kui 17 miljonit artiklit.
Tänu Lsjboti tegevusele on sebukeelne Vikipeedia artiklite koguarvult (5,3 miljonit) teisel kohal kohe ingliskeelse Vikipeedia (5,8 miljonit) järel.
Varaikeelne Vikipeedia

Varaikeelne Vikipeedia (varai keeles "Waray Wikipedia") on Vikipeedia varaikeelne versioon, mis loodi 2005. aastal (varai keel on üks keeltest, mida räägitakse Filipiinidel).
Aastatel 2005–2013 arendasid varaikeelset Vikipeediat üksikud entusiastid. Alles 2013. aastal toimus esimene vikikohtumine. Samal aastal hakati artiklite loomiseks botte kasutama.
Seal on artiklit, millega see on artiklite arvult . keeleversioon, ja lehekülge. Keeleversiooni arengutaset iseloomustav parameeter "sügavus" on madal: (näiteks eestikeelses versioonis on see ja ingliskeelses koguni ). Seal on registreeritud kasutajat (kellest aktiivseid on ) ja administraatorit.
90% artiklitest on loonud botid (peamiselt Lsjbot).
Sillamäe-Kotka laevaliin

Sillamäe-Kotka laevaliin oli laevaliin Sillamäe ja Kotka (Soome) vahel.
Laevaliin töötas aastatel 2006–2007, seda opereeris Narva Line OÜ. 
2018. aastal räägiti laevaliini taasavamisest, kusjuures Eesti poolel kaaluti asukohana ka Kunda linna.
Ambraki keel

Ambraki keel on Torricelli keelte palei harru aiku keelte hulka kuuluv keel, mida kõneldakse Paapua Uus-Guineas Sandauni provintsis Nuku ringkonnas. ISO 639-3 keelekood on aag.
2000. aasta Paapua Uus-Guinea rahvaloenduse järgi oli keele kõnelejaid 290.
Tšetšeenikeelne Vikipeedia

Tšetšeenikeelne Vikipeedia (tšetšeeni keeles Нохчийн Википеди) on Vikipeedia tšetšeenikeelne versioon, mis loodi 28. veebruaril 2005. 
Tšetšeenikeelne Vikipeedia on artiklite arvult . kohal. Selles on artiklit, kuid keeleversiooni arengutaset iseloomustav parameeter "sügavus" on madal: (näiteks eestikeelses versioonis on see ja ingliskeelses koguni ). Kokku on lehekülgi .
Suurem osa (86%) artiklitest on bottide loodud. Üle 400 000 artikli on asulatest, peamiselt Venemaa ja Kasahstani asulatest.
Seal on registreeritud kasutajat (kellest aktiivseid on ) ja administraatorit.
Jakuudikeelne Vikipeedia

Jakuudikeelne Vikipeedia (jakuudi keeles Сахалыы Бикипиэдьийэ) on Vikipeedia jakuudikeelne versioon, mis loodi 26. mail 2008. 
Seal on artiklit, millega see on artiklite arvult . keeleversioon, ja lehekülge. Seal on registreeritud kasutajat (kellest aktiivseid on ) ja administraatorit.
Keeleversiooni arengutaset iseloomustav parameeter "sügavus" oli 2021. aasta augustis 45 (näiteks eestikeelses versioonis oli see 21 ja ingliskeelses koguni 1108). 
Jakuudikeelse Vikipeedia versiooni looja, administraator ja bürokraat on Nikolai Pavlov.
Paide rahvamaja

Paide rahvamaja oli rahvamaja Järva maakonnas Paides. 
Rahvamaja avati 3. veebruaril 1929. Rahvamaja oli ühtlasi ka Vabadussõja monument.
Majal on ka "Paide rahvamaja Vabadussõja mälestustahvel". Tahvlil oli tekst:
Paide Rahvamaja
Püstitatud Eesti Vabadussõjas
1918-1920 a.
langenud Järvamaa kangelaste
mälestuse jäädvustamiseks.
Avatud 3. veebruaril 1928.a.
Maja kasutati rahvamajana kuni 1987. aastani, edasi kasutati Paides kultuurimajana Paide kultuurikeskust.
Aprillis 2023 pälvis plaan rahvamaja lammutada ja selle asemele ehitada uus kaubanduskeskus Eesti Muinsuskaitse Seltsi Karuteene medali. Juulis 2023 lammutati rahvamaja maha.
Põltsamaa haigla

Põltsamaa haigla on haigla Jõgeva maakonnas Põltsamaal aadressil Lossi tänav 49. Haiglat haldab Põltsamaa Tervis SA.
Haigla koosneb kahest eri vanusega hoonest, mis on hiljem kokku ehitatud. Vanem hoone ehitati 1894 ja uuem hoone 1967. Vanemat hoonet on haiglana kasutatud alates 1928.
Tekstiilide loend

"Siin on mittetäielik tähestikuline loend erinevatest tekstiilidest."
Armas (eesnimi)

Armas on soomepärane mehenimi.
1. jaanuari 2018 seisuga oli Eestis eesnimi Armas 38 mehel.
1. jaanuari 2022. aasta seisuga oli eesnimi Armas 33 mehel, mis on populaarsuselt 1152. mehenimi.
Vanim Armas oli üle 85-aastaste vanuserühmas, noorim vanuserühmas 15–19. Kõige populaarsem on see eesnimi vanuserühmas 75–79, kus neid on 10 000 elaniku kohta 1,07.
Anete

Anete on naisenimi.
2018. aasta seisuga oli see Eestis populaarsuselt 331. naisenimi. 1. jaanuari 2018 seisuga oli Eestis eesnimi Anete 423 naisel.
2022. aasta 1. jaanuari seisuga oli eesnimi Anete 474 naisel. Anete oli populaarsuselt 322. naisenimi.
Angelika

Angelika on naisenimi.
2018. aasta seisuga oli see Eestis populaarsuselt 332. naisenimi. 1. jaanuari 2018 seisuga oli Eestis eesnimi Angelika 450 naisel.
Aet

Aet on naisenimi.
2018. aasta seisuga oli see Eestis esinemissageduselt 425. naisenimi. 1. jaanuari 2018 seisuga oli Eestis eesnimi Aet 274 naisel.
Nime käänamisel võib lähtuda nimede Reet ja Krõõt käänamisest, st Aet-Aeda-Aeta; aga kasutusel on ka Aet-Aedu-Aetu ja Aet-Aedi-Aeti. Keelenõuande järgi valib iga nime kandja oma nime käänamisviisi ise, järgides põhimõtet, et valitud käänamisviis sobiks mõne eesti keele tüüpsõnaga. Omastava vorm "Aeti" ei ole keeleomane.
Age (eesnimi)

Age on naisenimi.
2018. aasta seisuga oli see Eestis populaarsuselt 351. naisenimi. 1. jaanuari 2018 seisuga oli Eestis eesnimi Age 387 naisel.
Agne

Agne on naisenimi.
2018. aasta seisuga oli see Eestis populaarsuselt 493. naisenimi. 1. jaanuari 2018 seisuga oli Eestis eesnimi Agne 213 naisel.
Lätis oli 2021. aasta 30. juuni seisuga eesnimi Agne 79 inimesel.
Aira

Aira on naisenimi.
Lätis oli 30. juuni 2021. aasta seisuga eesnimi Aira 430 inimesel.
2022. aasta seisuga oli see Eestis populaarsuselt 656. naisenimi. 1. jaanuari 2022 seisuga oli Eestis eesnimi Aira 139 naisel.
Barbara (eesnimi)

Barbara on naisenimi.
2018. aasta seisuga oli see Eestis populaarsuselt 854. naisenimi. 1. jaanuari 2018 seisuga oli Eestis eesnimi Barbara 79 naisel.
2024. aasta 1. jaanuari seisuga oli Eestis eesnimi Barbara 84 naisel. Barbara oli populaarsuselt 885. naisenimi.
Benno

Benno on mehenimi.
2018. aasta seisuga oli see Eestis populaarsuselt 662. mehenimi. 1. jaanuari 2018 seisuga oli Eestis eesnimi Benno 91 mehel.
Edith

Edith (prantsuspäraselt Édith) on naisenimi. 
2018. aasta seisuga oli see Eestis populaarsuselt 521. naisenimi. 1. jaanuari 2018 seisuga oli Eestis eesnimi Edith 192 naisel.
Vaskratsanik

Vaskratsanik (vene keeles Медный всадник "Mednõi vsadnik") on Peeter I mälestusmärk Peterburis Senati väljakul. Selle pidulik avamine toimus 7. (18.) augustil 1782. 
Ratsamonument on valmistatud pronksist ja graniidist. Monumendi valmistas Prantsuse skulptor Étienne Maurice Falconet Venemaa keisrinna Katariina II tellimusel. Vaskratsaniku nimi kinnistus kujule tänu Aleksandr Puškini poeemile "Vaskratsanik". 
Skulptuur kujutab Peeter I-st istumas kangelasena hobusel, parem käsi välja sirutatud Neeva jõe suunas. Skulptor on tabanud dramaatilise hetke, mil keisri hobune on tõusnud kalju serval tagajalgadele. Hobune tallab jalge alla madu, kelles on nähtud Peeter Suure ja tema reformide vaenlasi. 
Kuju on umbes 6 meetrit kõrge, pjedestaal 7 meetrit. Ratsamonumendil on kiri ladina keeles: "Petro Primo Catharina Secunda MDCCLXXXII" ja vene keeles: "Петру перъвому Екатерина вторая лѣта 1782" ('Katariina II Peeter I-le 1782').
Massimo Luongo

Massimo Corey Luongo (sündinud 25. septembril 1992 Sydneys) on Austraalia jalgpallur, kes mängib poolkaitsjana Inglismaa kõrgliigaklubis Ipswich Town.
Tema isa on Itaalia päritolu ja ema Indoneesia päritolu.
Klubikarjäär.
2011. aastal liitus ta Inglismaa klubiga Tottenham Hotspur, kuid klubi põhimeeskonnas tal liigadebüüti teha ei õnnestunud. Hooaja 2012–13 esimesel poolel mängis ta laenul Inglismaa esiliigaklubis Ipswich Town. Seejärel liitus ta League One'i klubiga Swindon Town, kus mängis lisaks hooajad 2013–14 ja 2014–15, kuuludes mõlemal hooajal Swindon Towni põhikoosseisu. Hooajal 2014–15 valiti ta League One'i sümboolsesse koosseisu.
2015. aasta mais liitus Luongo Queens Park Rangersiga. 2018. aastal valiti ta Queens Park Rangersi aasta mängijaks. 2019. aastal siirdus ta Sheffield Wednesdaysse, kus mängis kolm hooaega, millest kaks Inglismaa esiliigas ja ühe League One'is.
2022. aasta septembris sõlmis ta lühiajalise lepingu Inglismaa esiliigaklubiga Middlesbrough, kuid ei mänginud seal kordagi.
2023. aasta jaanuaris naasis Luongo Ipswich Towni. 2023. aastal tõusis ta Ipswich Towniga Inglismaa esiliigasse ja 2024. aastal Inglismaa kõrgliigasse. 17. augustil 2024 toimunud hooaja avamäng Liverpooli vastu oli üldse Luongo esimene Inglismaa kõrgliigas.
Koondisekarjäär.
Debüüdi Austraalia jalgpallikoondises tegi Luongo 6. märtsil 2014 mängus Ecuadori vastu. Samal aastal kuulus ta Austraalia koondisse maailmameistrivõistlustel. 2015. aasta Aasia meistrivõistluste esimeses mängus Kuveidi vastu lõi ta koondisekarjääri esimese värava. Austraalia jõudis finaali, kus kohtuti Lõuna-Korea vastu. Luongo viis Austraalia esimese poolaja lõpus juhtima, Austraalia võitis kogu kohtumise 2:1 ja tuli Aasia meistriks. Luongo valiti turniiri sümboolsesse koosseisu ja kogu turniiri parimaks mängijaks.
Luongo kuulus Austraalia koondisse ka 2017. aasta FIFA konföderatsioonide karikaturniiril, 2018. aasta maailmameistrivõistlustel ja 2019. aasta Aasia meistrivõistlustel.
Austraalia koondises mängis Luongo aastatel 2014–2023 kokku 45 korda ja lõi kuus väravat.
Väiküla Püha Nikolai kirik

Väiküla Püha Nikolai kirik oli õigeusu kirik Virumaal (Eesti Ingeris) Kallivere külas. 
Hoonele pandi nurgakivi 27. aprillil 1921, hoone pühitseti sisse 1922. Kirikut kasutas Väiküla Püha Nikolai kogudus. Kogudusele kuulus ka Vanakülas olev õigeusu kabel.
Hoone põles ära 1944. aastal teise maailmasõja lahingutes.
Väiküla Püha Nikolai kogudus

Väiküla Püha Nikolai kogudus (vene keeles "Венкюльский эстонско-православный приход") oli EAÕK kogudus Virumaal Väikülas. 
Kogudus kasutas alates 1926. aastast Väiküla Püha Nikolai kirikut. Enne oma koguduse moodustamist kuulusid Väiküla eesti ja isuri õigeusklikud Narva Nikolai koguduse alla. Pärast kiriku ehitamist moodustati 15. oktoobril 1926 Väiküla Püha Nikolai kogudus. Kogudus lõpetas tegevuse 1944. aastal, kui kirik sõjategevuses hävis.
Purpura

Purpura on lööve, mis on põhjustatud vere lekkimisest kõige peenematest veresoontest, kapillaaridest. 
Purpura tekkel võib olla erinevaid põhjuseid, kõik nad haaravad vere hüübimissüsteemi või kahjustavad kapillaaride seinu. Tavalised põhjused on infektsioon, allergiline reaktsioon või reaktsioon ravimile, mis kutsuvad veresoontes esile põletiku. 
Sümptomid.
Purpura lööve esineb harva. Selle ilmnemisel on oluline kontakteeruda arstiga. Kuigi purpura põhjus ei ole tavaliselt tõsine, on väga oluline välistada ägedad infektsioonid nagu meningokokiline septitseemia või meningiit, kuna see lööve võib olla üks neile diagnoosidele viitav võtmesümptom. 
Erivormid.
Henoch-Schönlein purpura (üks haigusvormidest) põhjustab liigeste valulikkust, vahel turset, kõhuvalu ja neerupõletikku, ka iseloomulikku püsivat löövet tavaliselt reaktsioonina viirusinfektsioonile. Lööve võib järgnevate infektsioonide järel taas ilmuda. Trombotsütopeeniline purpura on MMR-vaktsineerimise järel harvaesinev kõrvaltoime ja ilmneb lööbena, mis koosneb väikestest sinakatest laikudest, mis ilmuvad kuue nädala jooksul peale vaktsinatsiooni.
Pētõr Kīnkamäg

Pētõr Kīnkamäg (lätipäraselt Pēteris Kīnkamegs või Pēteris Kāpbergs; 25. märts 1902 Pizā – 17. veebruar 1972 Pizā) oli liivi luuletaja.
Ta ei olnud eriti käinud koolis ning oli elukutselt kalur. 
Tema peamine mõjutaja oli tema isa Uļi. Tema luuletusi avaldati ajalehes Līvli. Teda on avaldatud ka Eesti NSV-s vähese levikuga erialases ajakirjas Kodumurre.
Ekslikud käsitlused tema surmast.
Tõenäoliselt Nõukogude propagandast on pärit käsitlus, nagu oleks ta Teise maailmasõja käigus Saksa okupatsiooni ajal lastud maha Nõukogude partisanide abistamise eest. Seda kohtab ka tänapäevastes vene käsitlustes, kuid see on täiesti vale, sest Pētõr Kīnkamäg elas suure osa oma elust kodukülas Pizās, töötas seal kalurina, suri seal ning on ka maetud kohalikule Pizā küla kalmistule.
Isiklikku.
Tema isa oli luuletaja ja liivi rahvuslane Uļi Kīnkamäg.
Sam Vokes

Samuel Michael Vokes (sündinud 21. oktoobril 1989 Southamptonis Inglismaal) on Walesi jalgpallur, kes mängib ründajana Inglismaa tugevuselt kolmanda liiga klubis Wycombe Wanderers ja Walesi jalgpallikoondises.
Ta on vmänginud kogu klubikarjääri Inglismaal. 2005. aastal liitus ta AFC Bournemouthiga ning tegi hooajal 2006–07 debüüdi klubi põhimeeskonnas Inglismaa kolmandas liigas League One. 2008. aasta mais sõlmis ta nelja-aastase lepingu Wolverhampton Wanderersiga. Hooajal 2008–09 tuli ta klubiga Inglismaa esiliiga võitjaks. Järgmised kolm hooaega mängis klubi Inglismaa kõrgliigas, kuid Vokes veetis need hooajad põhiliselt laenul Inglismaa esiliiga klubides.
2012. aasta juulis sõlmis ta püsiva lepingu Inglismaa esiliigasse kuuluva Burnleyga. Hooajal 2013–14 lõi ta liigas 20 väravat. Samal hooajal sai Burnley liigas teise koha ja tõusis kõrgliigasse. Hooaeg 2014–2015 kujunes nii Vokesi kui ka kogu klubi jaoks pettumuseks, kui Vokes ei löönud liigas ühtegi väravat ja Burnley jäi liigas eelviimaseks, langedes tagasi esiliigasse. Hooajal 2015–16 tuli ta Burnleyga esiliiga võitjaks. Vokes lõi sel hooajal liigas 15 väravat. Hooaeg 2016–2017 oli Vokesi esimene edukas hooaeg Premier League'is, kui ta lõi liigas 10 väravat. Burnley sai liigas 16. koha ja jäi kõrgliigasse püsima.
2019. aasta jaanuaris sõlmis ta kolme ja poole aasta pikkuse lepingu Inglismaa esiliiga klubiga Stoke City. 2021. aasta juulis siirdus ta Wycombe Wanderersi.
Walesi jalgpallikoondises tegi ta debüüdi 28. mail 2008 sõprusmängus Islandi vastu. Koondisekarjääri esimese värava lõi ta sama aasta 6. septembril MM-i valikmängus Aserbaidžaani vastu. 2016. aasta Euroopa meistrivõistluste veerandfinaalis lõi ta värava Belgia vastu, kindlustas sellega Walesi 3:1 ja edasipääsu poolfinaali.
Steven Taylor

Steven Vincent Taylor (sündinud 23. jaanuaril 1986 Londonis) on endine Inglismaa jalgpallur (kaitsja).
Ta alustas klubikarjääri kodumaal Newcastle Unitedis, millega liitus 1995. aastal. Klubi põhimeeskonnas debüteeris ta hooajal 2003–04. Ta mängis Newcastle Unitedis kokku 13 hooajal, millest kõigil peale hooaja 2009–10 Inglismaa kõrgliigas.
Pärast Newcastle Unitedis lahkumist mängis ta Major League Socceri klubis Portland Timbers, Inglismaa esiliigas Ipswich Townis, Inglismaa tugevuselt kolmanda liiga klubis Peterborough United, India kõrgliiga klubis Odisha ja Austraalia kõrgliiga klubis Wellington Phoenix. Jalgpallurikarjääri lõpetas Taylor 2021. aasta septembris.
Inglismaa jalgpallikoondises Taylor ei mänginud, kuid ta kuulus aastaid Inglismaa noortekoondistesse.
Korva keel

Korva keel on Austroaasia hõimkonda munda keelkonda kuuluv keel.
Korva keel on murdekontiinum, mille kodaku (koraku) murret loetakse sageli ka eraldi keeleks, kodaku keeleks. Seda räägitakse Indias Chhattisgarhi osariigi kirdeosas ja Uttar Pradeshi osariigi Mirzapuri ringkonnas.
Korva on aglutinatiivne keel.
Scott Brown

Scott Brown (sündinud 25. juunil 1985 Dunfermline'is) on Šotimaa jalgpallitreener ja endine jalgpallur, kes juhendab Šoti esiliiga meeskonda Ayr United. Ta mängis keskpoolkaitsjana erinevates Šotimaa klubides.
Ta alustas klubikarjääri Hibernianis, mille noorteakadeemiaga liitus 1999. aastal. Klubi põhimeeskonnas debüteeris ta 2002–03. Hiberniani põhimeeskonnas mängis ta kokku viis hooaega ja ainsaks tiitliks Hibernianiga jäi hooajal 2006–07 võidetud Šoti liigakarikas. Samal hooajal võitis ta lisaks Šoti liiga hooaja parimaks noormängijaks. 2007. aasta mais siirdus ta 4,4 miljoni naelsterlingi eest Celticu. See oli suurim üleminek kahe Šotimaa klubi vahel.
Celticuga tuli Brown kümme korda Šotimaa meistriks, võitis kuus karikat ja kuus korda liigakarika. Alates 2010. aasta veebruarist oli ta klubi kapten. Hooaegadel 2008–09 ja 2017–18 valiti ta mängijate poolt liiga parimaks mängijaks ning hooajal 2017–18 lisaks Šotimaa hooaja parimaks jalgpalluriks. Celticu aasta mängijaks valiti ta aastatel 2009 ja 2018. Šotimaa liiga sümboolsesse koosseisu valiti hooaegadel 2006–07, 2008–09, 2014–15, 2016–17, 2017–18 ja 2018–19.
Šotimaa jalgpallikoondises mängis Brown aastatel 2005–2017 kokku 55 korda ja lõi neli väravat. Koondisekarjääri esimese värava lõi ta 5. septembril 2009 MM-i valikmängus Makedoonia vastu. Ülejäänud kolm väravat tulid sõprusmängudest.
Jeremy Toljan

Jeremy Isaiah Richard Toljan (sündinud 8. augustil 1994 Stuttgardis) on Saksamaa jalgpallur, kes mängib paremkaitsjana Itaalia kõrgliiga klubis Sassuolo.
Ta alustas klubikarjääri Hoffenheimis, millega liitus 2011. aastal. Bundesligas debüteeris ta 2013. aasta augustis. 2017. aastal liitus ta Dortmundi Borussiaga. 2019. aasta jaanuaris suundus ta laenule Šotimaa kõrgliiga klubisse Celtic. Ta tuli Celticuga hooajal 2018–19 Šotimaa meistriks. 2019. aasta juulis laenati ta üheks hooajaks Sassuolosse.
2016. aasta suveolümpiamängudel võitis ta Saksamaa meeskonna koosseisus hõbemedali. Aasta hiljem tuli ta Saksamaa kuni 21-aastaste koondisega omavanuste Euroopa meistriks ning Toljan valiti lisaks turniiri sümboolsesse koosseisu.
318 eKr

318. aasta eKr oli 318. aasta enne meie ajaarvamist, Vana-Rooma ajaarvamise järgi "ab urbe condita" CDXXXVI (436).
319 eKr

319. aasta eKr oli 319. aasta enne meie ajaarvamist, Vana-Rooma ajaarvamise järgi "ab urbe condita" CDXXXV (435).
320 eKr

320. aasta eKr ehk "ab urbe condita" CDXXXIV (434).
Gennadi Terri

Gennadi Terri (19. jaanuar 1940 Luga, Leningradi oblast – 31. august 2012 Tallinn) oli Eesti sporditegelane. 
182 cm, 80 kg. 
Õppis Tallinna 10. keskkoolis, lõpetas 1959 tööstusettevõtete elektriseadmete erialal Tallinna Polütehnikumi ja 1967 elektriinseneri kutsega TPI. Hakkas 1953 käima David Klassi suusatreeninguil. 
Oli 1957 Harju võrkpallimeistreid, hiljem mängis Pärnu KEK-i meeskonnas. 
1959 alustas Jevgeni Fridolini juhendamisel sõudetreeninguid ning tuli 1961 ja 1962 paarisaerulisel kahepaadil Eesti meistriks. 
Oli Eesti meister ka koroonas: 1991 üksikmängus, 1992 ja 2008 segapaarismängus ning 1991–93 võistkondlikult. 
Oli Sõudeföd-i tehnilise komisjoni esimees (1975–79), kuulus Võrkpalliföd-i (1977–78) ja Koroonaföd-i eestseisusse (1991–92). 
Töötas 1959–61 Raasiku elektromehaanikatehases elektrimehaanikuna, 1962–66 teeninduskombinaadis Kiir valveelektrikuna, 1966–69 Tallinna Elektrotehnika Tehases elektriinsenerina, 1969–75 Pärnu KEK-is peamehaanikuna ja juhataja asetäitjana ning 1975–86 juhatajana, 1986–91 Sindi sovhoosi asedirektorina, 1991–93 OÜ Printaka müügijuhina ja aastast 1995 AS-i Savi metallitööstuse juhatajana.
Helen Tinkus

Helen Tinkus (sündinud 28. mail 1988 Pärnus) on Eesti sõudja, Kristiina Tinkuse õde. 179 cm, 69 kg. 
Lõpetas 2007 Pärnu Koidula gümnaasiumi ja 2012 Lõuna-California ülikooli, USC(USA). 
Töötanud a-st 2017 Nordea Bank AB Eesti filiaalis krediidianalüütikuna.
Tegeles 1998–2000 Eva Kuninga juhendamisel kergejõustikuga, sõudma hakkas 2002 Ulvi ja Roman Lutoškini rühmas.
Saavutused.
 Sõudeliidu parim juunior (U-23) 2007.
Kristiina Tinkus

Kristiina Tinkus (sündinud 22. septembril 1989 Pärnus) on Eesti sõudja, Helen Tinkuse õde.
Lõpetas 2008 Pärnu ühisgümnaasiumi, 2011 maamajandusliku ettevõtluse ja finantsjuhtimise erialal EMÜ ning 2016 arvutite ja arvutivõrgute erialal Pärnumaa Kutsehariduskeskuse. 
Sõudmisega tegelnud aastast 2001 Ulvi ja Roman Lutoškini juhendamisel. 171 cm, 58 kg.
Jaan Tults

Jaan Tults (sündinud 30. aprillil 1946 Pärnus) on Eesti sõudja, treener ja sporditegelane.
Ta on lõpetanud 1964. aastal Lydia Koidula nimelise Pärnu 2. Keskkooli ja 1970. aastal Tartu Riikliku Ülikooli füüsika-keemiateaduskonna.
Aastast 1997 OÜ Penteer juhatuse liige.
Sõudmine.
187 cm, 87 kg. Sportima hakkas Pärnus Ervin Vilepilli õpilasena, tema sõudetreeninguid juhendasid Valentina Luha-Järvoja, Mihkel Leppik, Erich Seiler ja Jüri Kurul.
Kohtuniku ja treenerina.
Töötanud 1970–73 Tartu eriinternaatkooli füüsikaõpetajana, 1973–75 Tartus ja 1975–76 Kalevi kesknõukogus sõudetreenerina.
Sõudetreeneri 6. kutsetase (2011). 
Tunnustus.
B: Eesti sõudespordi ajalugu. [Koostanud H-H. Artma] Tln, 2001, lk 241–246.
Reet-Kaie Helmja

Reet-Kaie Helmja (aastani 1973 Reet-Kaie Turban; sündinud 17. septembril 1943 Pärnus) on Eesti sõudja ja sõudetreener, Tiit Helmja abikaasa. 
Lõpetas 1962 Pärnu 1. keskkooli ja 1968 TPedI kehakultuuriteaduskonna.
Sõudmine.
163 cm, 68 kg. 
Hakkas sõudma 1959 Evi Lepiku ja Mihkel Leppiku juhendamisel. 
Töötanud 1968–71 Pärnu Dünamos sõudetreenerina ja 1971–2010 Pärnu Vanalinna põhikoolis kehalise kasvatuse õpetajana.